Diari Oficial de la Generalitat Valenciana


Sumari del DOGV 4427, del 28-01-2003 (2003/608)

Informació pública de l'alternativa tècnica de programa d'actuació Les Pereres, del sòl no urbanitzable del Pla General d'Ordenació Urbana de la Vall d'Uixó.
-------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/608


Organisme emissor
:   Agrupació d'Interés Urbanístic Les Pereres de la Vall d'Uixo

Tipus de document
:   Anunci

Informació pública de l'alternativa tècnica de programa d'actuació Les Pereres, del sòl no urbanitzable del Pla General d'Ordenació Urbana de la Vall d'Uixó. [2003/F608]
  
L'Agrupació d'Interés Urbanístic Les Pereres de la Vall d'Uixó ha formulat a l'empara del que s'establix en els articles 44, 48, 52 i 43.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada de pla parcial, per al desenvolupament de Les Pereres, del sòl no urbanitzable del Pla General d'Ordenació Urbana de la Vall d'Uixó.
  
D'acord amb el que s'establix en l'article 48 de la llei esmentada es fa constar que l'alternativa tècnica i els projectes complementaris presentats comprenen els documents següents: memòria del programa, pla parcial, homologació del sector, estudi d'impacte ambiental i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla parcial esmentat.
  
La notaria en què estan protocol·litzats els documents és la d'Emilio Viñals García, notari del Col·legi de València, amb residència a la Vall d'Uixó (Castelló), i amb domicili al carrer de Rosario Creixach, número 21, baix, 12612 la Vall d'Uixó.
  
L'exemplar depositat a l'Ajuntament de la Vall d'Uixó va ser presentat en data 27 de desembre de 2002, registre d'entrada número 14.070, i s'identifica com a programa d'actuació integrada Les Pereres, del sòl no urbanitzable del Pla General d'Ordenació Urbana de la Vall d'Uixó.
  
En aplicació del que s'establix en l'article 48.1.C) en relació amb l'article 46.3 de la llei esmentada, se sotmet la citada alternativa tècnica de programa, amb la documentació annexa, a informació pública pel termini de 20 dies hàbils comptats des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a la notaria esmentada, en horari d'atenció al públic, per a obtindre còpia de l'acta de protocol·lització dels documents esmentats o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de la Vall d'Uixó, en horari d'atenció al públic, les actuacions derivades de la documentació depositada, com també de presentar davant del mateix ajuntament, per a la incorporació a estes, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a la inicial i prestara caució d'això en la quantia resultant d'aplicar el percentatge del 2% sobre el pressupost de l'avantprojecte d'urbanització. En este cas, la pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà lloc el dia següent hàbil a la conclusió del termini per a presentar-les.
  
Este anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral, als efectes de remetre avís amb el contingut d'este anunci als titulars de drets que figuren en el cadastre, segons el que s'establix en l'article 46.3 de la Llei 6/1994 esmentada:
  
Referència cadastral parcel·la Titular cadastral Domicili fiscal
  
Polígon 14 parcel·la 262 Juan Enrique Nebot Canós Desconegut
  
Polígon 14 parcel·la 285 Manuel Porcar Flor Al municipi
  
Polígon 14 parcel·la 440 Patrimoni de l'estat Desconegut
  
Polígon 14 parcel·la 868 Desconegut Desconegut
  
Polígon 14 parcel·la 869 Desconegut Desconegut
  
Polígon 14 parcel·la 870 Desconegut Desconegut
  
Polígon 14 parcel·la 871 Desconegut Desconegut
  
Polígon 14 parcel·la 872 Desconegut Desconegut
  
Polígon 14 parcel·la 873 Desconegut Desconegut
  
Polígon 14 parcel·la 884 Desconegut Desconegut